Monitorizare TV - Prezidentiale 2014. Un proiect KAS - HotNews.ro

Emisiunea moderata de Andreea Cretulescu (fost membru in staff-ul de campanie al lui Mircea Geoana in 2009) si Victor Ciutacu a debutat in regim de breaking news cu titlul: “Aliatii extremisti ai lui Basescu il sustin pe Iohannis”. “Este vorba despre Laszlo Tokes” au anuntat moderatorii RTV, “al carui sef este Viktor Orban, cel care luna trecuta s-a intalnit cu Traian Basescu”. “Sa vedem daca si Iohannis il sustine pe Tokes si care sunt aceste idealuri ale extremistilor” a anuntat Andreea Cretulescu.Apoi tot ea a anuntat aceste idealuri: “L-am auzit pe Iohannis in campanie folosind sintagma < > si < >, este gata Iohannis sa sustina autonomia Tinutului Secuiesc?” Daniel Savu, senator PSD, invitat in emisiunea, a adaugat: “ma bucur ca Tokes l-a ales pe Iohannis. Am fi avut o problema daca ar fi zis ca-l sustine pe Ponta. Tokes a spus ca Iohannis , daca va deveni presedinte, va face toate demersurile pentru autonomia Tinutului Secuiesc”.“Argumentul” furnizat de televiciunea fondata de Sebastian Ghita a fost ca Iohannis a sustinut introducerea votului prin corespondenta: “Dorinta victoriei cu orice risc il face pe Iohannis sa uite ca votul prin corespondenta este cea mai usoara metoda de fraudare a votului. Oare cate voturi cu semne de intrebare ar plasa in turul doi votul prin corespondenta” comentau cei de la RTV.Marian Petrache, secretarul general al PNL, a declarat ca unul din motivele scorului slab obtinut duminica de Iohannis a fost “minciuna grosolana cu taiatul pensiilor”. A intervenit imediat Andreea Cretulescu: “Pai a demonstrat foarte clar ministrul muncii, Rovana Plumb, aici, in studioul RTV, ca Iohannis va taia pensiile, pentru ca nu va avea ce sa faca daca vrea sa reduca TVA”.“Ilfovenii mi-au spus ca nu pot vota un candidat asociat cu cei care au taiat pensii si salarii” a intervenit Gabriela Vranceanu Firea prin telefon. “Cand au taiat pensii?” a intrebat-o Marian Petrache. “Le-au impozitat” a intervenit Andreea Cretulescu. “De ce nu o lasati pe doamna Firea sa raspunda?” a intrebat Marian Petrache. “O ajut” s-a justificat Andreea Cretulescu, dupa care a continuat: “Nu se poate si una si alta. Daca diminueaza TVA, taie pensiile. Ce credeti, ca toti electorii au patru clase primare si nu inteleg? Eu va spun, s-a facut un calcul simplu si asa a rezultat.”Gabriela Vranceanu Firea a completat la final: “Eu, in campanie, in niciun caz n-am folosit un mesaj negativ la adresa lui Klaus Iohannis. Dar Iohannis trebuie sa ne spuna care a fost implicarea sa reala in traficul de copii. Haideti sa ne pastram intr-o limita a decentei si a bunului simt pe care eu am respectat-o de fiecare data”.Articolele publicate in aceasta sectiune sunt parte a unui proiect de monitorizare a comportamentului televiziunilor in campania electorale. Proiectul este sustinut de Fundatia Konrad Adenauer.